শিয়াল এবং বিড়াল
শিয়াল এবং বিড়াল হল একটি প্রাচীন উপকথা। প্রাচ্য এবং পাশ্চাত্য উভয় ক্ষেত্রেই এই বিষয়ে বিভিন্ন প্রাণীকে নিয়ে একই ধরণের গল্প পাওয়া যায়। এগুলিতে যুক্তিপূর্ণ করিৎকর্মতা এবং দক্ষতাপূর্ণ কৌশলের মধ্যে পার্থক্যকে তুলে ধরা হয়েছে। ইউরোপে মুদ্রণ শুরু হওয়ার পর থেকে ঈশপের উপকথার সংগ্রহে এটি অন্তর্ভুক্ত এবং পেরি সূচকে এটি ৬০৫ নম্বরে রয়েছে। মৌলিক গল্পে বিড়াল এবং শিয়াল আলোচনা করে যে তাদের কতগুলি কৌশল এবং চাতুর্য আছে। শিয়াল গর্ব করে যে তার অনেক কৌশল আছে; বিড়াল তার একটি কৌশল থাকার কথা স্বীকার করে। শিকারীরা যখন তাদের কুকুর নিয়ে আসে, বিড়ালটি একটি গাছে ওঠে, কিন্তু শিয়াল কোন কিছু না করে শুধু উপায় চিন্তা করতে থাকে এবং শিকারীদের হাতে ধরা পড়ে। ঐতিহাসিকভাবে উপকথার উপস্থাপনা থেকে অনেক নীতিকথা পাওয়া যায় এবং ইশাইয়া বার্লিন তাঁর প্রবন্ধ "দ্য হেজহগ অ্যাণ্ড দ্য ফক্স"-এ যেমনভাবে এর ব্যবহার দেখিয়েছেন, সেইভাবে নতুনভাবে এটির ব্যাখ্যা করা অব্যাহত রয়েছে।